ИМЕ НА КАМПАНИЯТА 
име на кампанията (както е посочено в заявката)

Наименование на търговска марка				Категория
Име  (както е посочено в заявката)			категория

     						
Име на участника, подаващ заявката 
име на фирмата (както е посочено в кредит формата)			          




EFFIE®  AWARDS:
ДЕКЛАРАЦИЯ ЗА ОТОРИЗАЦИЯ И ПРОВЕРКА

Инструкции:

Изисквания: Към всяка заявка се подава едно (1) подписано копие на настоящата Декларация (приемат се електронни подписи). Всички кредити на юридически / физически лица трябва да бъдат попълнени в документ „Информация за кампанията и участниците“, а и разрешението за публикуване да бъде отбелязано в настоящата декларация.

Декларацията за оторизация и проверка трябва да бъде подписана от лице на ръководна позиция от страна на клиента или на агенцията (управител, изпълнителен директор или директор на отдел (напр. Ръководител на отдел „Планиране“, Ръководител на отдел „Обслужване на клиенти“, Групов директор на отдел „Акаунти“ и др.). 

Моля, прегледайте внимателно този документ, попълнете изискваните данни и се подпишете на определеното място в края на документа.

Декларация:

Аз, ______________________________________________________________________________
(Име) (Длъжност) (Дружество) / ако попълвате на ръка, моля, изпишете с печатни букви 

удостоверявам от името на:

______________________________________	и  ______________________________________ 
(Водеща/и агенция/и)	 					(Клиент/и) 


(наричан по-долу „Участник“, а тази заявка за участие – „Заявка“),

че следната информация е точна и общите условия („Условия на конкурса“ или „Условия“), посочени в настоящата Декларация за оторизация и проверка, са разбрани и приети от Участника:

ЧАСТ А: РАЗРЕШЕНИЕ ЗА ПОДАВАНЕ:

1. [bookmark: _Hlk207629156]„Effie“ (също „ние“, „нас“ или „наш“) означава Сдружение „Българска асоциация на комуниакционните агенции“], дружество, регистрирано под дружествен идентификационен номер BG121078252, с адрес на регистрация гр. София, бул. Витоша 81. 
2. Тези награди Effie („Конкурс“) са част от глобалната програма Effie Awards, собственост на WARC, LLC, дружество, регистрирано под дружествен идентификационен номер 7352523, с адрес на регистрация: 251 Little Falls Drive, Wilmington, New Castle, Delaware 19808, САЩ („Informa Festivals“). 
3. Informa Festivals е търговско подразделение на групата Informa. Дружеството-майка в групата Informa е Informa PLC, регистрирано в Обединеното кралство под дружествен идентификационен номер 8860726.
4. С подаването на заявка Вие потвърждавате и се съгласявате, че: 
4.1. Effie провежда Конкурса на своя територия под лиценз от Informa Festivals, 
4.2. Всички права, разрешения или лицензи, които предоставяте на Effie във връзка със своята заявка, се отнасят и за Informa Festivals и неговите свързани дружества и могат да бъдат използвани и упражнявани от тях за целите, описани в настоящите Условия и 
4.3. Informa Festivals и неговите свързани дружества ще имат същите права като Effie по отношение на Заявката, както е описано по-подробно в настоящите Условия. 
5. С участието си в тези Effie Awards („Конкурс“) Участникът се съгласява да бъде обвързан и да спазва условията на настоящата Декларация. Можем изцяло по свое усмотрение да определяме прилагането на Условията на конкурса и да разрешаваме всяко противоречие в тях. 
6. Във връзка с настоящата Декларация „Условия на конкурса“ или „Условия“ означават: (а) Част А: Разрешение за подаване; (б) Част Б: Точност и потвърждение на информацията в заявката; (в) Част В: Точност на кредитите за юридически и физически лица; (г) Част Г: Политика за промяна на кредитите и проверка на кредитите в заявката; (д) Част Д: Настройки на разрешението за публикуване; (е) Част Е: Условия на конкурса и комплект на заявката за участие в конкурса, който е достъпен на Effie.org („Комплект на заявката за участие в конкурса“). 
7. Може изцяло по свое усмотрение по всяко време да откажем или да оттеглим заявка за участие в Конкурса, която по наше разумно мнение:
7.1. Нарушава приложимите закони, разпоредби или кодекси за поведение, признати в областта, 
7.2. Обижда националните чувства, религиозните чувства или обществения вкус, 
7.3. Не отговаря на изискванията за допустимост и на изискванията за заявката, посочени в комплекта на заявката за участие в конкурса, или
7.4. Ако Участникът не е заплатил таксата за участие в конкурса до изисквания срок за плащане, посочен в комплекта на заявката за участие в конкурса. 
8. Effie и Informa Festivals се ангажират да осъществяват дейността си в съответствие с всички приложими закони, включително с търговските санкции, наложени от ООН, ЕС, Обединеното кралство и правителството на САЩ, както и със съответните банкови ограничения. В резултат на това не можем да приемаме заявки или плащания, свързани с държави, организации или физически лица, представляващи обект на тези санкции или ограничения. Моля, имайте предвид, че банковите ограничения се отнасят до ситуации, в които банкиращите партньори са спрели да обработват плащания, отнасящи се пряко и косвено до конкретни държави, например Русия и Беларус.
9. Никое дружество или физическо лице, за което са посочени кредити, или друго дружество, което извършва плащане за заявка съгласно настоящите Условия за конкурса, не трябва да бъде базирано, пребиваващо, свързано или притежавано (до ниво краен действителен собственик включително) или по друг начин свързано с държава, организация или физическо лице, обект на санкции от страна на ООН, ЕС, Обединеното кралство и/или правителството на САЩ.
10. Заявката не трябва да бъде свързана с проект, базиран, пребиваващ, свързан или притежаван (до ниво краен действителен собственик включително) или по друг начин свързан с държава, физическо лице или организация, обект на санкции от страна на ООН, ЕС, Обединеното кралство и/или правителството на САЩ.

ЧАСТ Б: ТОЧНОСТ И ПОТВЪРЖДЕНИЕ НА ИНФОРМАЦИЯТА В ЗАЯВКАТА:

11. Информацията, представена в тази заявка, представлява истинско и точно представяне на целите, резултатите и творческата работа, описани в заявката. 
12. Творческата работа, включена във видеото, представящо творческите разработки, и в подадените творчески изображения към тази заявка, е представена на територията на България в периода на допустимост 1 юни 2025 г – 31 август 2026, посочени в комплекта на заявката за участие в конкурса. 
13. Участието в Конкурса представлява разрешение за включване на заявката и въведените данни в набор от данни за проучвателни цели на Effie, които не нарушават поверителността.
14. Заявката отговаря на наименованието на категорията, посочено по-горе, и следва насоките и ограниченията, посочени в условията за тази категория.
15. Творческата работа и писменото изложение в заявката са оригинални работи на дружествата и авторите, за които са посочени кредити. 
16. Всички твърдения за данни, резултати и факти в заявката имат надлежно посочени източници, като са следвани указанията за цитиране в комплекта на заявката за участие в конкурса.
17. Творческата работа е показана така, както е излъчена, без елементи, които ще предизвикат объркване относно начина, по който я е преживяла публиката.

ЧАСТ В: ТОЧНОСТ НА КРЕДИТИТЕ ЗА ЮРИДИЧЕСКИ И ФИЗИЧЕСКИ ЛИЦА:

18. Всички дружества, за които са посочени кредити за тази заявка, са изброени правилно, в съответствие с политиката на дружеството и така, както тези дружества трябва да бъдат изброени в Effie Index® и във всички публикувани форми. 
19. Ако тази заявка бъде избрана за финалист или победител, дружествата, изброени в тази заявка, ще получат кредит в Effie Index и ще бъдат публикувани от нас и съответните ни партньори.
20. Кредити за юридическо лице: За всички интегрални стратегически и творчески партньори се посочват кредити и те получават подходящото ниво на кредит. В една заявка могат да бъдат посочени кредити за до осем (8) компании, както следва:
20.1. Водеща агенция (задължително): Агенцията, отговорна за ключовите компоненти на заявката. Ако сте рекламодател, който подава вътрешна работа, посочете своето дружество и като Водеща агенция, и като Клиент.
20.2. Клиент (задължително): Посочете дружеството майка на бранда за заявката, освен ако няма дружество майка, в такъв случай посочете бранда.
20.3. Допълнителна водеща агенция (ако е приложимо – максимално 1): Допринася толкова съществено за успеха на заявката, че тази агенция трябва да получи равностойно признание като Водеща агенция.
20.4. Допълнителен клиент (ако е приложимо – максимално 1): Втори клиент в заявката. Посочете дружеството майка, а не бранда, когато има дружество майка.
20.5. Допринасящи дружества (ако е приложимо – максимално 4): Допринасят значително за успеха на заявката. Допринасящите дружества ще получат по-малко точки по Effie Index от Водещите компании и ще бъдат признати като допринасящи, ако заявката стане финалист или победител.
21. Кредити за физическо лице: Всички физически лица, за които са посочени кредити, (най-много 10 основни кредита, най-много 30 вторични кредита) са проверени за точност (потвърдено ниво на участие, изписване на имената, титла и т.н.) и са неразделна част от успеха на подадената заявка. Както настоящите, така и бившите членове на екипите на дружества, за които са посочени кредити и които са били неразделна част от успеха на заявката, трябва да бъдат изброени с наименованието на дружеството, на чийто екип са били членове при създаването на заявката. За физически лица, които не са били членове на екипа на никое дружество, за което са посочени кредити, включете дружеството, с което са работили при създаването на заявката, в полето за заглавие и ги обвържете с дружество, за което са посочени кредити и с което са работили най-тясно.
22. Отговорност на Участника е да потвърди и да представи точно всички наименования на офиси на агенции, мрежи, холдингови компании, наименования на брандове и имена на клиенти. Ако открием несъответствие, ние може изцяло по свое усмотрение да променим кредитите.
23. Ще бъдат публикувани само физическите лица, изброени в раздела „Индивидуални кредити (основни и второстепенни)“, няма да се публикуват контакти в дружествата и име на участник. Ако на тези физически лица трябва да бъдат признати кредити, уверете се, че имената им са включени и в раздела за кредити. 
24. Подадените кредити са точни и пълни.
25. Нито едно юридическо или физическо лице, неразделна част от тази заявка, не е пропуснато в изброените кредити.

ЧАСТ Г: ПОЛИТИКА ЗА ПРОМЯНА НА КРЕДИТИТЕ И ПРОВЕРКА НА КРЕДИТИТЕ В ЗАЯВКАТА: ПОЛИТИКА ЗА ПРОМЯНА НА КРЕДИТИТЕ:

26. Кредитите за юридическите и физическите лица не могат да бъдат премахнати или заменени след подаване на тази заявка.
27. Водещата агенция и Допълнителната водеща агенция (ако е приложимо) се считат за окончателни към момента на подаване на заявката и не могат да бъдат премахнати или добавени след подаване на тази заявка.
28. Допълнителни кредити за допринасящи дружества и физически лица могат да бъдат добавени след финализиране и приемане на заявката от нас само, ако в заявката все още не е достигнат максималният разрешен брой кредити за допринасящи дружества и физически лица. Допълненията към кредитите изискват такса за промяна на кредитите за всяка една промяна (50 евро) и не са разрешени след крайния срок за промяна на кредитите, посочен в комплекта на заявката за участие в конкурса (20 ноември 2026 г.).
29. Промените в изписването/форматирането на кредитите на съществуващи дружества и физически лица трябва да бъдат подадени до 20 ноември 2026 г. и изискват такса в размер на 50 евро.
30. Всички допълнения или промени на кредити за допринасящи дружества и физически лица трябва да бъдат подадени не по-късно от 20 ноември 2026 г. и изискват такса в размер на 50 евро за всяка една промяна. 
31. След 20 ноември 2026 г. няма да бъдат приемани допълнителни кредити за физически лица или допринасящи дружества.
32. Можем изцяло по свое усмотрение да преглеждаме и приемаме искания за посочване на кредити, които не са гарантирани.
33. МОЛЯ, ПРЕГЛЕДАЙТЕ ВНИМАТЕЛНО КРЕДИТИТЕ ЗА ЮРИДИЧЕСКИ И ФИЗИЧЕСКИ ЛИЦА, ПОСОЧЕНИ В КРЕДИТ ФОРМАТА. С ПОДПИСВАНЕТО НА ТАЗИ ДЕКЛАРАЦИЯ ВИЕ ПОТВЪРЖДАВАТЕ, ЧЕ КРЕДИТИТЕ ЗА ЮРИДИЧЕСКИ И ФИЗИЧЕСКИ ЛИЦА СА ОКОНЧАТЕЛНИ И ПЪЛНИ – ПОСОЧЕНИ СА КРЕДИТИ ЗА ВСИЧКИ СТРАТЕГИЧЕСКИ И ТВОРЧЕСКИ ПАРТНЬОРИ ПО ТАЗИ ЗАЯВКА.

34. ПРОВЕРКА НА КРЕДИТИТЕ В ЗАЯВКАТА

ВОДЕЩА(И) АГЕНЦИЯ(И)

Участниците имат възможност да посочат кредит за най-много две водещи агенции(и) (задължително една). Ако посочите кредит за втора водеща агенция, и двете агенции ще получат еднакво признание от нас както в рекламните материали, така и в Effie Index. За да бъде приета втора водеща агенция, трябва да удостоверите, че работата, извършена от всяка от двете агенции, е с еднаква тежест и всяка от двете агенции заслужава еднакво признание.

Водещата(ите) агенция(и) се считат за окончателни при подаването на тази заявка и не могат да бъдат променяни след подаването на тази заявка. Не можете да добавяте или премахвате втора водеща агенция след подаването на тази заявка.

Водеща(и) агенция(и)
Контакти на дружеството (основно лице за контакт, главен изпълнителен директор) няма да бъдат оповестявани публично.  
Ако сте рекламодател, който подава вътрешна работа, моля, посочете своето дружество и като Водеща агенция, и като Клиент. 
Име на водеща агенция (1)
Име на водеща агенция (2) (ако е приложимо)
(изпишете имената така, както са изписани в документа с кредити към заявката) 


КЛИЕНТ(И)

От участниците се изисква да посочат кредит за поне едно дружество клиент. Ако Вашата кампания е била реализирана съвместно за две дружества клиенти, посочете кредит и за втория клиент на определеното по-долу място. Ако Вашата заявка стане Финалист или Победител, и двете дружества клиенти ще получат еднакво признание във всички публикации и в Effie Index 

Моля, имайте предвид, че както наименованието на бранда (както е въведено при създаването на Вашата заявка), така и дружеството клиент (посочено по-долу) ще получат признание и имената им ще бъдат публикувани. Посочете дружеството майка на бранда за заявката тук, освен ако няма дружество майка, в такъв случай посочете бранда.

Клиент(и)		
Данните за контакти няма да бъдат оповестявани.		
Име на клиент (1)
Име на клиент (2) (ако е приложимо)
(изпишете имената така, както са изписани в документа с кредити към заявката) 



ДРУГИ ДОПРИНАСЯЩИ ЗА УСПЕХА НА КАМПАНИЯТА ФИРМИ

От участниците се изисква да посочат кредит за всички ключови стратегически и творчески партньори за всяка заявка. Можете да изброите до четири (4) съпътстващи фирми.

Ако Вашата заявка стане победител, с основните лица за контакт на съпътстващите фирми ще бъде осъществен контакт, като техните имена няка да бъдат публикувани публично. 

Допринасяща(и) агенция(и)
Трябва да се посочат кредити за усилията на интегралните партньори. Можете да посочите кредит за до четири (4) допринасящи дружества.
Данните за контакт няма да бъдат оповестявани.

Име на съпътстваща фирма (1)
Име на съпътстваща фирма (2)
Име на съпътстваща фирма (3)
Име на съпътстваща фирма (4) 

КРЕДИТИ ЗА ФИЗИЧЕСКО ЛИЦЕ

Могат да бъда посочени кредити за до десет (10) основни лица и тридесет (30) вторични лица, които са допринесли за заявката. Както настоящите, така и бившите членове на екипа, които са били неразделна част от успеха на кампанията, трябва да бъдат изброени с наименованието на дружеството, за което са посочени кредити и на чийто екип са били членове при създаването на заявката. За физически лица, които не са били членове на екипа на никое дружество, за което са посочени кредити, включете дружеството, с което са работили при създаването на заявката, в полето за заглавие и ги обвържете с дружество, за което са посочени кредити и с което са работили най-тясно.

Политиката на Effie е да отдаде признание на лицата, за които са посочени кредити при подаването на заявката, ако заявката стане финалист или победител. Следователно не можете да премахвате или заменяте кредити за физическо лице след подаване на заявката. Промени се приемат изцяло по наше усмотрение, като разглеждаме всеки случай поотделно и изискваме такса в размер на 50 евро. След 20 ноември 2026 г. няма да се приемат промени. 

Основни кредити за физическа лица
Физическите лица се посочват на всички места, в които се публикуват кредити, където пространството е ограничено, включително в Библиотека на заявките
Вторични кредити за физически лица
Физическите лица се посочват само в Библиотека на заявките и не се появяват другаде. Максимално 30 вторични кредита.

ЧАСТ Д: НАСТРОЙКИ НА РАЗРЕШЕНИЕТО ЗА ПУБЛИКУВАНЕ: 

35. Пълни подробности относно публикуването, поверителността и използването на Материалите към заявката са налични в настоящите Условия и в комплекта на заявката за участие в конкурса. 
Победители и финалисти
36. Като подавате заявка, Вие потвърждавате и се съгласявате, че можем да използваме Материали на победители и финалисти както сметнем за подходящо, включително чрез възпроизвеждане на Материали на победители и финалисти на всяка дигитална платформа, уебсайт, портал, приложение или друга онлайн среда (независимо дали е предназначена за уеб или мобилно устройство), управлявана, лицензирана, предоставена за ползване или по друг начин предложена от Effie, неговите свързани дружества или някой от неговите упълномощени партньори или доставчици трети страни, бъдещи повторения, замени, разширения или подобни обвързани или свързани продукти или услуги, предоставяни от нас или нашите партньори или свързани дружества (наречени общо „Платформи“), както и в платформите на социалните медии чрез профили в социалните медии, управлявани от Effie, неговите партньори или свързани дружества, и/или офлайн. 
37. Осъзнаваме, че заявките може да съдържат информация, считана за поверителна за Участниците. Затова в момента на подаване на заявката участниците ще изберат как да бъдат публикувани техните писмени заявки, както е посочено по-долу.
37.1. За писмената част на заявката Участниците могат да изберат една от следните опции за публикуване:
37.1.1. Публикуване във вида, в който е изпратена, или
37.1.2. Публикуване в редактирана версия („Редактирана писмена заявка“). 
37.2. Редактираната писмена заявка трябва да се придържа стриктно към първоначалната заявка и Вие не можете да променяте никой раздел в неговата цялост.
37.3. Ако даден участник избере да публикува редактирана писмена заявка:
37.3.1. Редактираната писмена заявка трябва да бъде изпратена на Effie в рамките на 60 календарни дни от получаването на имейл с уведомление за финалист от Effie,
37.3.2. Ако редактираната писмена заявка не бъде получена в рамките на този срок, Effie си запазва правото да публикува оригиналната писмена заявка във вида, в който е изпратена, и
37.3.3. Когато е предоставена редактирана писмена заявка, тази версия на заявката ще бъде единствената публикувана и/или използвана публично. 
37.4. Всички творчески материали, публичното резюме и кратка декларация за ефективността на заявките за всички победители и финалисти ще бъдат публикувани във вида, в който са подадени, и не подлежат на редактиране.
Не-финалисти
38. Освен ако даден Участник не е дал разрешение на Effie да използва неговите материали на не-финалист, както е посочено в раздела „Победители и финалисти“ по-горе, материалите на не-финалистите ще се използват само в обобщена форма, директно от нас или заедно с всяка организация, упълномощена от нас, с помощта на всякакви технологии и/или инструменти, платформи или медии, които са известни сега или ще бъдат разработени в бъдеще, за анализ и/или възпроизвеждане на материалите към заявката с цел създаване на отчети или коментари за определени видове или категории заявки за нас или за трети страни. Използването им ще бъде в съответствие с първоначалния характер на материалите към заявката и ще бъде съобразено с всички задължения за поверителност, наложени от Вас съгласно настоящите Условия.


РАЗРЕШЕНИЕ ЗА ПУБЛИКУВАНЕ: 

Победители и финалисти

Изберете опция на разрешение за публикуване за вашата писмена заявка, ако тя стане финалист или бъде наградена. (изберете една от опциите) 

Публикуване на писмената заявка така, както е подадена 


Публикуване на редактирана версия на писмената заявка за участие 
Редакциите трябва да се придържат стриктно към оригиналната публикация и не можете да редактирате нито един раздел изцяло. Редакциите трябва да бъдат подадени в рамките на 60 дни от получаване на известието за финалиста от Effie.

Не-финалисти

 Ако имате интерес в това материалите към заявката да бъдат публикувани, независимо  дали заявката е или не е финалист или победител, моля, отбележете тази опция за разрешение.  


ЧАСТ Е: УСЛОВИЯ НА КОНКУРСА 

Като поставите отметка в полето по-долу и/или подпишете по-долу и като условие за заявката, Вие посочвате, че се съгласявате със следните условия: 

39. За да се избегнат съмнения, документът Effie Entry Kit с условия за участие в конкурса, който е достъпен на уебсайта на Конкурса, е неразделна част от настоящите Условия и Вие се съгласявате да спазвате настоящите Условия и регламента, посочен в Effie Entry Kit. 
40. Като подавате заявката, трябва да се уверите, че имате всички съответни права и съгласия, коита са необходими, за да позволите на нас, както и на всички трети страни, упълномощени от нас, да използваме Материалите към заявката, както е посочено в настоящите Условия, включително, но не само за целите на конкурса, за изпращане на Материалите към заявката до жури за оценка, за включване на Материалите към заявката в набор от данни за проучвателни цели на Effie, които не нарушават никакви задължения за поверителност, които може да Ви дължим, и да използваме, публикуваме и преглеждаме Материали на победители и финалисти, както е посочено в настоящите Условия. „Материали към заявката“ означава всички материали, които ни предоставяте, включително Вашата заявка. „Материали на победители и финалисти“ означава следните Материали към заявката за всеки финалист и победител в Конкурса: творческа работа, публично резюме, декларация за ефективността, back-end данни, предоставени със заявката, и писмена заявка, представяща работата по кампанията, декларирана за публикуване от Вас в съответствие с разрешенията за публикуване, посочени в настоящия документ. 
41. Като подавате заявка, с настоящото предоставяте на Effie и Informa Festivals и техните свързани дружества неотменим, безвъзмезден, валиден за целия свят, постоянен, подлежащ на подлицензиране, подлежащ на свободно превъзлагане, неизключителен лиценз за използване, възпроизвеждане, разпространение, публично изпълняване, адаптиране, превод и/или показване на Материали на победители и финалисти във всякакъв формат, който съществува сега или ще бъде създаден в бъдеще, включително, но не само печатни, цифрови, аудиовизуални, социални медии, с виртуална или добавена реалност или други технологии, инструменти, платформи или медии, които са известни сега или ще бъдат разработени в бъдеще. Без да се ограничава общият характер на гореизложеното, като пример Effie може, но не е задължено да направи следното (наречени общо „Цели на конкурса“):
41.1. да проверяваме, показваме или публикуваме Материали на победителите и финалистите със или без заплащане за публични или частни презентации по начин и във форма, каквито сметнем за подходящи, по свое усмотрение;
41.2. да използваме Материалите на победители и финалисти както сметнем за подходящо, включително чрез възпроизвеждане на Материали на победители и финалисти на всяка дигитална платформа, уебсайт, портал, приложение или друга онлайн среда (независимо дали е предназначена за уеб или мобилно устройство), управлявана, лицензирана, предоставена за ползване или по друг начин предложена от Effie, Informa Festivals и неговите свързани дружества или някой от неговите упълномощени партньори или доставчици трети страни, бъдещи повторения, замени, разширения или подобни обвързани или свързани продукти или услуги, предоставяни от нас или нашите партньори или свързани дружества (наречени общо „Платформи“), както и в платформите на социалните медии чрез профили в социалните медии, управлявани от Effie, Informa Festivals, неговите партньори или свързани дружества, и/или офлайн;
41.3. да използваме или да разрешаваме на трети страни да използват Материали на победители и финалисти, пряко или косвено, за популяризиране на Конкурса;
41.4. да възпроизвеждаме всички Материали на победители и финалисти в колекция от реклами, които могат да бъдат предлагани за продажба навсякъде по света, включително на Платформите. Нито тази колекция, нито извадка от нея може да бъде копирана, предлагана на пазара или продавана от трета страна, различна от нас или от която и да е организация, упълномощена да го направи от нас. Това може да включва адаптиране/превод от трета страна, и
41.5. да анализираме или възпроизвеждаме Материали към заявката, включително Материали на победители и финалисти, в обобщена форма директно от нас или заедно с всяка организация, упълномощена от нас или Informa Festivals или неговите свързани дружества, с помощта на всякакви технологии и/или инструменти, платформи или медии, които са известни сега или ще бъдат разработени в бъдеще, за анализ и/или възпроизвеждане на Материалите към заявката с цел създаване на отчети или коментари за определени видове или категории заявки за нас или за трети страни (включително Informa Festivals и неговите свързани дружества). Използването на такива материали ще бъде в съответствие с първоначалния характер на Материалите към заявката и ще бъде съобразено с всички задължения за поверителност, наложени от Вас съгласно настоящите Условия.
42. Ако срещу нас бъде предприето правно действие във връзка с Вашата заявка, без да се засягат други права или средства за правна защита, с които разполагаме, Вие трябва своевременно да ни помогнете при разрешаването на проблема с иска (включително, но не само, като предоставите цялата документация, установяваща собствеността върху правата върху заявката по наше искане). 
43. Всеки Материал за участие, подаден в хода на Конкурса, става собственост на Effie, Informa Festivals и техните свързани дружества, и няма да Ви бъде върнат. 
44. Всяка заявка трябва да отговаря на следните изисквания („Изисквания за допустимост“): 
44.1. Всички изисквания за допустимост, посочени в Effie Entry Kit. 
44.2. Кампанията/маркетинговата активност трябва да е излъчена, представена пред публика или да е била пусната на съответната аудитория в периода за допустимост и на територията, посочена в Effie Entry Kit. 
44.3. Всички съответни права и съгласия, необходими, за да бъде позволено на нас и на трети страни, упълномощени от нас, да използват Материалите за участие, както е посочено в настоящите Условия, са получени преди изпращането на заявката. Това включва, но не се ограничава до: изпращане на Материалите към заявката до жури за оценка и преглед на публикуваните Mатериали на финалисти и победители. 
44.4. Информацията във всички полета в писмената заявка е правилна, пълна и окончателна. 
45. Собственост и отговорност. Лицето, упълномощено да подпише настоящата Декларация, играе специална роля да гарантира точността на информацията, предоставена от Участниците. Лицето, упълномощено да подпише, трябва да бъде собственик и да носи пълната отговорност за изпращането само на тази информация, която смята за точна, и ще трябва да подпише настоящата Декларация по съответния начин. 
46. Ние ще организираме провеждането на Конкурса в съответствие с Условията, по свое усмотрение, когато е необходимо, добросъвестно и като разчитаме на информацията, която получаваме от Участниците и/или Лицето, упълномощено да подпише. От своя страна всички Участници и Лицето, упълномощено да подпише, трябва да си сътрудничат добросъвестно с нас, включително като предоставят информация и необходимите декларации в сроковете, определени в комплекта на заявката за участие в конкурса.
47. Наградите Effie представляват най-добрата маркетингова ефективност и Effie непрекъснато се стреми да защитава духа и интегритета на нашия бранш. Участниците не трябва: (а) да се отнасят с неуважение към Конкурса, нито (б) да правят каквото и да е, което би могло да навреди на имиджа и/или репутацията на Конкурса. Когато изцяло по свое усмотрение сметнем, че даден Участник не е спазил тази клауза, можем да оттеглим Вашата заявка от Конкурса. 
48. Запазваме си правото да поискаме допълнителна информация за Вашата заявка, включително с цел проверка на нейната допустимост или автентичност. Например може да поискаме подробности за медийното планиране, писмено потвърждение на бранда, допълнителни подробности за данните за източниците или всяка друга допълнителна информация, от която се нуждаем, за да проверим автентичността на Вашата заявка. Ако не ни предоставите исканата информация в необходимия срок или ако изцяло по свое усмотрение установим, че не сте ни предоставили подходяща информация, можем да оттеглим Вашата заявка или Награда (както е приложимо). 
49. Също така си запазваме правото да извършваме собствени проверки, за да се уверим, че информацията, която сте предоставили за своята заявка, е вярна, например да прегледаме предоставените източници. 
50. Ние ще имаме правото да определим изцяло по свое усмотрение дали Условията са спазени. Ако установим, че е възможно да сте нарушили Условията, може да Ви поканим да обясните, включително като обясните смекчаващите факти или обстоятелства. Ако установим, че Условията са били нарушени, ние ще имаме правото да дисквалифицираме съответната заявка и/или да наложим всяка друга санкция, посочена в настоящите Условия. 
51. Нашите решения по всички въпроси, свързани с наградите Effie, ще бъдат окончателни и обвързващи. 
52. Ние ще използваме всички лични данни, включени във Вашите Материали към заявката, за да обработим Вашата заявка, да се свържем с Вас в случай на запитвания, да подпомогнем целите на Конкурса и да обявим и популяризираме победителите. Повече подробности можете да намерите в политиката за поверителност на Informa Festivals тук. 
53. Ние можем изцяло по свое усмотрение да променим Категорията, в която е подадена дадена заявка, по всяко време (включително, но не само когато считаме, че такива промени са необходими, за да се гарантира, че всички заявки са представени в най-добрата им светлина). Ще информираме участниците, ако направим промени в техните категории. 
54. Ако постъпи оплакване относно дадена заявка в който и да е момент от конкурса, включително след обявяване на финалистите или победителите, можем изцяло по свое усмотрение да решим да разследваме оплакването. Ако решим да разследваме дадено оплакване, трябва да ни сътрудничите изцяло във връзка с това разследване, включително като ни предоставите всякаква информация, която поискаме от Вас. 
55. Ако намерим оплакването за основателно и установим, че връчването на отличие или включването на дадена заявка в списъка на финалистите е несправедливо или неправилно, можем да оттеглим съответната заявка или награда Effie, както е приложимо. 
56. Effie Awards, статуетките и сертификатите на Effie Index, както и целият брандинг на наградите Effie и Effie Index са интелектуална собственост на Informa Festivals и неговите свързани дружества, която включва авторски права, права върху дизайна и права върху търговските марки. Във връзка с Конкурса ние имаме лиценз да възпроизвеждаме, произвеждаме, копираме и продаваме наградите Effie, статуетките и сертификатите на Effie Index във всякакъв размер или на всякакъв носител, както и да разпространяваме или използваме дизайна на наградите Effie и трофеите и сертификатите на Effie Index или репродукции на същите чрез подаръци, продажби, препродажби или лиценз. Никакви репродукции, реплики или други копия на наградите Effie или статуетките и сертификатите на Effie Index или целия брандинг на наградите Effie и Effie Index не може да бъдат правени или използвани от Вас, от който и да е производител, рекламодател, организация или физическо лице.
57. Когато показваме заявка, правим това само за целите на оценяването или – за заявки, които са Финалисти или Победители – като признание за ефективен маркетинг. Показването на дадена заявка не представлява препоръка, одобрение или промоция на продуктите или услугите, включени в заявката, от страна на нас или някое от нашите свързани дружества. Ние и нашите свързани дружества не носим никаква отговорност по отношение на каквото и да е показване или продукт или услуга, споменати в каквото и да е показване. 
58. Всеки Участник потвърждава и се съгласява, че Условията представляват цялото и единствено споразумение между Участника и Effie. Нито един Участник не може да се позовава и не е получил от нас каквато и да е гаранция, заявление, декларация, уверение, обвързване, споразумение, ангажираност, обезщетение или посвещаване от какъвто и да е характер, освен както е изрично посочено в Условията. В случай на конфликт между тези Условия и всеки друг материал, публикуван от нас, тези Условия имат предимство. 
59. Ако някоя от клаузите на Условията е или стане невалидна, незаконна или неприложима в каквото и да е отношение, валидността, законността и приложимостта на всички други разпоредби няма да бъдат засегнати или нарушени по никакъв начин. 
60. Ние не поемаме никаква отговорност за щети, загуби, вреди или разочарования, понесени от който и да е Участник. 
61. Нашата отговорност към който и да е Участник, независимо дали е по договор или по гражданско правонарушение (включително небрежност), се ограничава до размера на таксата за участие. За избягване на съмнение, ние не носим отговорност към който и да е Участник за каквито и да е косвени, последващи или специални загуби, произтичащи от или във връзка с наградите Effie, нито за каквато и да е загуба на печалба или бизнес (с изключение на това, че нищо не изключва нашата отговорност за смърт или телесна повреда в резултат на наша небрежност или по други въпроси, за които отговорността не може да бъде изключена или ограничена съгласно приложимото законодателство). 
62. Условията се подчиняват и се тълкуват в съответствие със законодателството на Р България и страните се подчиняват на изключителната юрисдикция на съдилищата на Р България.
63. Вие декларирате и гарантирате, че всички Материали към заявката, изпратени на Effie, са Ваши оригинални произведения и са точни и не нарушават лични права или права на собственост на трета страна и не могат да породят иск от трета страна, включително, но не само искове във връзка с авторско право, търговска марка, патент, клевета, телесна повреда или нарушаване на неприкосновеността на личния живот или нарушаване на всяко право за публикуване. Освен това, ако бъдат подадени жалба или иск, свързани с такива Материали към заявката, от трета страна по всяко време, независимо дали чрез официална правна жалба или по друг начин, Вие ще сътрудничите изцяло на Effie при отговарянето и защитата срещу такава жалба или иск и ще предпазвате Effie от всяка такава жалба или иск.
64. Вие удостоверявате, че подадената информация за тази заявка представлява вярно и точно описание на целите и резултатите на кампанията и че творческата работа е реализирана в периода между 1 юни 2025 г. и 31 август 2026 г. в България. Заявката предоставя разрешение за включването ѝ в набор от данни за проучвателни цели на Effie, които не нарушават поверителността.
65. Кредитите, които подавате, се смятат за окончателни и няма да бъдат променяни по каквато и да е причина, включително ако агенцията и/или клиентът претърпи промяна на наименованието и/или сливане след момента на подаване на заявката. Информацията, която предоставяте в документа с информация за кампанията и участниците, може да бъде публикувана и/или да се появи в сертификатите за отличия.
66. При включване в конкурса всички предоставени имейл адреси ще бъдат добавени към списъка с имейли на Effie и на тях може да бъдат получавани имейли с новини за конкурса, събития за оценка, съдържание и т.н. Физическите лица може да се отпишат от списъка с имейли с помощта на линк за отписване, поместван във всеки имейл с бюлетин. 
67. Посочили сте кредити за всички партньори, които са допринесли за работата, представена в заявката. 
68. Решенията на Effie или когато е уместно – на Informa Festivals – по всички въпроси, свързани с Конкурса, са окончателни и обвързващи.

